
OTSUS
TEEMA: tööstuslikult töödeldud kummitoodetele esitatavate oluliste nõuete sätestamine.
MAJANDUSMINISTER,
ARENGU JA INVESTEERINGUTE MINISTER NING
KESKKONNA- JA ENERGEETIKAMINISTER, 
Α.	 võttes arvesse järgmist:
1. seadus nr 2690/1999 haldusmenetluse seadustiku ja muude sätete ratifitseerimise kohta (Kreeka valitsuse ametlik väljaanne 45/A);
2. seadus nr 4622/2019, milles käsitletakse riigi täitevvõimu, s.o valitsuse, valitsusasutuste ja avaliku halduse keskasutuste korraldust, talitlust ja läbipaistvust (Kreeka valitsuse ametlik väljaanne 133/Α);
3. seadus nr 4605/2019 (Kreeka valitsuse ametlik väljaanne 52/A) ja eelkõige selle artikkel 47, milles sätestatakse järgmine: „1. Majandus- ja arenguministeeriumi tööstuse peasekretariaadi alla kuuluv määruste rakendamise, infrastruktuuri ja kontrolli peadirektoraat, mis on asutatud presidendi dekreedi nr 147/2017 (Kreeka valitsuse ametlik väljaanne 192/A) artikliga 2, nimetatakse ümber tööstuse ja ärikeskkonna peadirektoraadiks“;
4. seaduse nr 4072/2012 artiklite 22–33 sätted ärikeskkonna parandamise kohta (uus ettevõtlusvorm, kaubamärgid, kinnisvaraagendid, laevanduse, sadamate ja kalanduse reguleerimine ning tööstuslike toodete turu ja teenuste kvaliteedi turujärelevalvega seonduvad muud sätted) (Kreeka valitsuse ametlik väljaanne 86/A);
5. seaduse nr 4512/2018 (majanduse kohandamise programmi struktuurireformide elluviimise korralduse ja teiste sätete kohta) (Kreeka valitsuse ametlik väljaanne 5/A) jaotise D (millega sätestatakse raamistik majandustegevuse ja toodete turu ning teiste sätete järelevalve kohta) artiklite 127–154 sätted;
6. seaduse nr 1682/1987 (arengupoliitika vahendite ja asutuste ning muude sätete kohta) (Kreeka valitsuse ametlik väljaanne 14/A) artikli 22 sätted;
7. presidendi dekreet nr 147/2017 majandus- ja arenguministeeriumi korralduse kohta (Kreeka valitsuse ametlik väljaanne 192/A);
8. presidendi dekreet nr 81/2019 ministeeriumide loomise, ühendamise, ümbernimetamise ja kaotamise kohta ning nende vastutuse määratlemise kohta (teenuste ja vastutuse üleandmine ministeeriumite vahel) (Kreeka valitsuse ametlik väljaanne 119/A);
9.  presidendi dekreet nr 83/2019 asepeaministri, ministrite, aseministrite ja riigisekretäride ametisse määramise kohta (Kreeka valitsuse ametlik väljaanne 121/A);
10. seaduse nr 4389/2016 I peatüki (eelkõige artikli 7, artikli 14 lõike 1 ja artikli 41) sätted riigitulu sõltumatu ameti loomise kohta (Kreeka valitsuse ametlik väljaanne 94/A);
11. riigitulu sõltumatu ameti halduri otsus nr Δ.ΟΡΓ.Α. 1036960 ΕΞ 2017/10-03-2017 riigitulu sõltumatu ameti korraldusliku struktuuri kohta (Kreeka valitsuse ametlik väljaanne 968/B ja 1238/B);
12. ministeeriumide ühisotsus nr Ζ3-2810/2004 üldise tooteohutuse kohta – Euroopa Parlamendi ja nõukogu 3. detsembri 2001. aasta direktiivi 2001/95/EÜ ülevõtmise kohta (Kreeka valitsuse ametlik väljaanne 1885/B/2004);
13. Euroopa Parlamendi ja nõukogu 9. juuli 2008. aasta määrus (EÜ) nr 765/2008, millega sätestatakse akrediteerimise ja turujärelevalve nõuded seoses toodete turustamisega ja tunnistatakse kehtetuks määrus (EMÜ) nr 339/93;
14. Euroopa Parlamendi ja nõukogu määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (edaspidi „REACH-määrus“) (kehtival kujul), samuti riiklikud õigusnormid:
15. ministeeriumi otsus nr 82/2009, millega sätestatakse Euroopa Parlamendi ja nõukogu määruse (EÜ) nr 1907/2006 rakendamisega seotud sanktsioonid (Kreeka valitsuse ametlik väljaanne 581/B/31.3.2009);
16. ministeeriumi otsus nr 450/2008, millega sätestatakse Euroopa Parlamendi ja nõukogu määruse (EÜ) nr 1907/2006 rakendamise kontrolli meetmed (Kreeka valitsuse ametlik väljaanne 2553/B/2008);
17. ministeeriumi otsus nr 3013966/2726, millega määratakse kindlaks Euroopa Parlamendi ja nõukogu määruse (EÜ) nr 1907/2006 (ELT 396, 30.12.2006) rakendamisega seotud pädev amet (Kreeka valitsuse ametlik väljaanne 1025/B/2007);
18. Euroopa Parlamendi ja nõukogu määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (edaspidi „CLP-määrus“);
19. ministeeriumi otsus nr 3017130/2798, millega määratakse kindlaks Euroopa Parlamendi ja nõukogu määruse (EÜ) nr 1272/2008 (ELT 353, 31.12.2008) rakendamisega seotud pädev amet (Kreeka valitsuse ametlik väljaanne 1843/B/2009);
20. ministeeriumide ühisotsus nr 3015811/2663, millega määratakse kindlaks Euroopa Parlamendi ja nõukogu määruse (EÜ) nr 1272/2008 rakendamise kontrollmeetmed ja sanktsioonid (Kreeka valitsuse ametlik väljaanne 1410/B/2010), mida on muudetud ministeeriumide ühisotsusega nr 111/2017 (Kreeka valitsuse ametlik teataja 1876/B/2018);
21. Euroopa Parlamendi ja nõukogu direktiiv (EL) 2015/1535, millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord;
22. määrus (EÜ) nr 850/2004 püsivate orgaaniliste saasteainete kohta ning millega muudetakse direktiivi 79/117/EMÜ;
23. peaministri ja rahandusministri otsus nr 339/18.07.2019 vastutuse delegeerimise kohta rahandusministri asetäitjale Apostolos Vesyropoulosele (Kreeka valitsuse ametlik väljaanne 3051/B);
24. ministeeriumide ühisotsuse nr Φ.01.2/56790/ΔΠΠ1828/31.5.2016 sätted ELi ühtlustatud õigusaktide ja/või üksnes riiklike tööstusvaldkonna tehniliste õigusaktide (mis kuuluvad tööstuse peasekretariaadi pädevusvaldkonda) valdkondades tegutsevate vastavushindamise asutuste regulatiivraamistiku kohta (Kreeka valitsuse ametlik väljaanne 1897/B);
25. ministeeriumi otsus nr 28492/2009 (Kreeka valitsuse ametlik väljaanne 931/B), millega sätestatakse omavalitsuse ja kogukondlike õuemängualade ehitamise ja käitamise, seadmete/varustuse ja litsentsimise ja kontrolli korra ning hooldamise korra tingimused ja tehnilised kirjeldused ning kõik muud vajalikud menetlused muudetud ja kehtival kujul pärast ministeeriumi otsust nr 27934/2014 (Kreeka valitsuse ametlik väljaanne 2029/B);
26. ministeeriumide ühisotsus nr 43650/2019, millega sätestatakse siseruumide mängualade rajamise ja käitamise lubade andmise ja äravõtmise tingimused, kord, tugidokumendid ja kõik muud vajalikud menetlused (Kreeka valitsuse ametlik väljaanne 213/B);
27. ministeeriumide ühisotsuse eelnõust Euroopa Komisjonile teatamise menetlus (teatis nr 2019/87/GR) on lõpule viidud ja Euroopa Komisjoni esitatud märkusi on arvesse võetud;
28. asjaolu, et käesoleva otsuse sätted ei too kaasa riigieelarvest tehtavaid kulutusi,

VÕETAKSE KÄESOLEVAGA VASTU ALLPOOL ESITATUD OTSUS.

Artikkel 1
Kohaldamisala ja eesmärk
1. Otsusega sätestatakse otsuse I lisas esitatud otstarbel kasutatavatele täielikult kummist valmistatud või kummi sisaldavatele toodetele esitatavad olulised nõuded. Kummi võib pärineda kas esmasest toorainest või ringlussevõetud kummitoodetest saadud toorainest (teisene toore), nt etüleen-propüleen-dieenkautšuk (EPDM), stüreen-butadieenkautšuk (SBR), etüleen-akrülaatkautšuk (EA, AEM), polüuretaankautšuk (AU, EU), silikoonkautšuk (PMQ, PVMQ, VMQ) vm.
2. II lisas sätestatud ja kehtestatud nõuded tagavad, et nimetatud töödeldud kummitooted vastavad asjaomase tehnilise õigusakti ning muude kohaldatavate õigusaktide sätetele.

Artikkel 2
Mõisted
Otsuses kasutatakse järgmisi mõisteid järgmises tähenduses:
1. „kummid“ – I lisas esitatud otstarbel turul müümiseks ettenähtud materjalid, mis on saadud kas ringlusse võetud kummist või muudest allikatest kooskõlas artikli 1 lõikega 1;
2. „tootja“ – ettevõtja, kes töötleb kummit eesmärgiga toota ja lasta Kreeka turule I lisas esitatud otstarbel kasutatav lõpptoode;
3. „importija“ – mis tahes füüsiline või juriidiline isik, kes teeb Kreeka turul kättesaadavaks tööstuslikult töödeldud ja I lisas esitatud otstarbel kasutatavad kummitooted, mis on pärit kolmandast riigist (väljastpoolt ELi). Kui tootja ei asu Euroopa Liidus, täidab tema kohustusi importija;
4. „edasimüüja“ – tarneahelas osalev mis tahes füüsiline või juriidiline isik (välja arvatud tootja või importija), kes teeb toote turul kättesaadavaks;
5. „klient“ (toodete vastuvõtja) – mis tahes füüsiline või juriidiline isik, kes hangib I lisa kohaseid kummitooteid rahalise tasu eest;
6. „ettevõtjad“ – tootjad, importijad, edasimüüjad või kliendid, kes osalevad igaühele kohasel määral tarneahelas;
7. „vastavushindamise asutus“ – ettevõtja, kes viib ellu vastavushindamise tegevust määruse (EÜ) nr 765/2008 tähenduses;
8. „kinnitus“ – tootja või importija koostatud avaldus, milles kinnitatakse tööstuslikult töödeldud kummitoodete vastavust otsuse nõuetele;
9. „pädevad turujärelevalveasutused“ – majandus- ja arenguministeeriumi tööstuse peasekretariaadi pädevad talitused ja riigitulu sõltumatu ameti riikliku kesklabori pädevad talitused.

Artikkel 3
Kummitoodete kvaliteedile esitatavad nõuded
1. I lisas esitatud otstarbel kasutamiseks ette nähtud, artikli 1 lõikes 1 nimetatud töödeldud kummitooted peavad vastama käesoleva dokumendi II lisa punkti 1 nõuetele.
2. Sama artikli lõikes 1 nimetatud toodete tootmiseks kasutatavad kummid peavad vastama II lisa punkti 2 nõuetele.
3. Töödeldud kummitoodete tootja, importija ja edasimüüja peavad järgima otsuse sätteid ning täitma otsuse artiklites 4 ja 5 sätestatud kohustused neile kohaldataval määral.

Artikkel 4
Kinnitus 
1. Pärast tootmist turule lastavate I lisas esitatud otstarbel kasutatavate töödeldud kummitoodete iga partiiga peab olema kaasas korrakohane kinnitus, mille koostab tootja, järgides III lisas esitatud malli. 
Kinnitus koostatakse iga partii tootmise protsessi lõpus ja sellele lisatakse töödeldud kummitoodete tehniline kirjeldus.
2. Kinnitus on kaasas iga tootepartiiga ja antakse edasi igale järgmisele partii soetajale kuni toodete ettenähtud lõpliku kasutuseni.
3. Kinnituse koopia, mida säilitab vastutav ettevõtja, peab olema pädevatele turujärelevalveasutustele alati kättesaadav.
4. Kinnituse võib koostada ka elektroonilisel kujul.

Artikkel 5
Kvaliteedijuhtimise süsteem – märgistamine
1. I lisas nimetatud toodete tootja peab rakendama IV lisas sätestatud nõuetele vastavat kvaliteedijuhtimissüsteemi.
Tootja vastavust IV lisa nõuetele võib dokumenteerida akrediteeritud vastavushindamisasutuse poolt rahvusvahelise standardi ISO 9001:2015 (kehtival kujul) alusel sertifitseeritud kvaliteedijuhtimissüsteemi rakendades.
2. Töödeldud kummitoodete importijad peavad nõudma, et toodete tarnijad esitaksid artiklis 4 nimetatud kinnituse, mis võimaldaks neil tooted Kreeka turul takistusteta kättesaadavaks teha.
3. I lisa punkti 1 kohaldamisalasse kuuluvad töödeldud kummitooted peavad vastama ka ministeeriumide ühisotsuste 28492/18.5.2009, 27934/25.7.2014 ja 36873/2.8.2007 (kehtival kujul) nõuetele.

Artikkel 6
Tootmise üldnõuded – teabe esitamine klientidele
1. Tootjad võivad kohaldada I lisas nimetatud toodete vastavuse hindamiseks harmoneeritud Euroopa standardeid. Kui harmoneeritud Euroopa standardeid ei ole, võib järgida rahvusvahelisi, Euroopa või riiklikke standardeid või isegi rahvusvaheliselt tunnustatud tehnilisi kirjeldusi või häid tavasid. 
V lisas on esitatud tootjate toetamiseks standardite ja tehniliste kirjelduste soovituslik nimekiri (mis ei ole ammendav). 
2. Vastavushindamist teeb määruse nr 765/2008/EÜ mõistes vastavushindamisasutus, kes koostab tootja nõudmise korral asjaomaste nõuete alusel ettenähtud otstarbel kasutamiseks sobivust tõendava vastavussertifikaadi. Vastavussertifikaadis käsitletakse kummide töötlemise käigus toodetud kasutusvalmis lõpptoodet. 
3. Tootja, importija või edasimüüja peavad esitama klientidele nõutavad soovitused, andmed ja nõuanded, teatama kohaldatavatest standarditest ja teavitama kliente võimalike ohtude ärahoidmiseks võetavatest meetmetest.
Soovitused, andmed ja nõuanded peavad olema selged ja arusaadavad, käsitlema toodete tootmisel kasutatud tehnikaid, osutama oodatavale toote kasutuseale tavapärastes ja põhjendatult eeldatavates kasutustingimustes, viitama nõutud korralistele ülevaatustele, hooldusvõtetele ning kasutajate tervise ja ohutuse nimel võetavatele parandusmeetmetele.

Artikkel 7
Turujärelevalve
1. Otsuse kohaldamisalasse kuuluvate toodete pädev riiklik turujärelevalveasutus ja otsuse sätete kohase rakendamise eest vastutav pädev riigiasutus on majandus- ja arenguministeeriumi tööstuse peadirektoraat. Asutus korraldab iga-aastase turujärelevalve plaani (määrus (EÜ) nr 765/2008 ja seaduse nr 4072/2012 V peatükk) koostamist ja elluviimist hõlmavate järelevalvekohustuste raames ka otsusega hõlmatud toodete kontrolli.
2. Riiklik kesklabor koostab toodete REACH- ja CLP-määrustele vastavust käsitlevate toodete kontrollimise kavade koostamise raames ministeeriumi otsuse nr 450/2008 (Kreeka valitsuse ametlik väljaanne 2553/B/2008) ja ministeeriumide ühisotsuse nr 3015811/2663 (Kreeka valitsuse ametlik väljaanne 1410/B/2010) kohaselt vajaduse korral kontrollikava, et hinnata, kas otsuse kohaldamisalasse kuuluvad tooted vastavad REACH- ja CLP-määrustele.
3. Kontrolli tehakse tootmis-, pakendamis-, ladustamis- ja lao-/müügiruumides ja veostele, mida kavatsetakse ladustada või toimetada paigaldamiseks koolidesse, sise- ja õuemänguväljakutele, spordiväljakutele, spordirajatistesse, ujulatesse, avalikesse ja eravõimlatesse jne.
4. Lõpptoodete vastavuse kontrollimise ja dokumenteerimise laborikatseid tohivad teha vaid igas valdkonnas akrediteeritud laborid.
5. REACH- ja CLP-määrustele vastavuse hindamiseks turujärelevalve toimingute raames võetavaid proove tohivad uurida vaid riikliku kesklabori laborid. 

Artikkel 8
Ettevõtjate kohustused
Nende ettevõtjate kohustused, kellele otsuse sätted kehtivad, on sätestatud allpool esitatud lõigetes.
1. Tootjad, importijad ja edasimüüjad on kohustatud
· tarnima turule tooteid kooskõlas selle otsuse sätetega;
· koostama või laskma tootjal koostada artiklis 4 nimetatud kinnituse, mis edastatakse kliendile koos asjaomase tehnilise toimiku, soovituste ja kasuliku teabega;
· tagama pädevatele turujärelevalveasutustele nõudmise korral juurdepääsu rakendatavale kvaliteedijuhtimissüsteemile;
· tagama pädevatele turujärelevalve asutustele nõudmise korral juurdepääsu kõikidele toodete töötlemise, ladustamise ja paigaldamisega seotud ruumidele, rajatistele ja dokumentidele, et kontrollida selle otsuse sätetele vastavust;
· rakendama jälgitavuse süsteemi;
· teavitama pädevaid turujärelevalveasutusi võimalikest ohtudest ja tegema ohtude ärahoidmiseks asutustega koostööd.
2. Kliendid, kes vastutavad selle eest, kuidas avalikkus tooteid kasutab ja rakendab, on kohustatud piiramata konkreetsemate õigusnormide (näiteks keskkonnahoidlike lepingute seadus) kohaldamist;
· lisama otsuse nõuded nimetatud toodete hankimiseks nende algatatavate hankemenetluste tehnilistesse kirjeldustesse ja nõudma, et esitataks sobivad nõuetekohasuse tõendid (dokumendid ja sertifikaadid);
· säilitama iga tarnitud toodete partii vastavustunnistuse ja tehnilise toimiku, mille tootja või importija neile esitas;
· vastama toote tootja või importija tehtud soovituste ja ettepanekute nõuetele;
· tagama pädevatele turujärelevalve asutustele nõudmise korral juurdepääsu kõikidele toodete töötlemise, ladustamise ja paigaldamisega seotud ruumidele, rajatistele ja dokumentidele, et kontrollida selle otsuse sätetele vastavust;
· teavitama pädevaid turujärelevalveasutusi võimalikest ohtudest ja tegema ohtude ärahoidmiseks asutustega koostööd.
3. Vastavushindamisasutused on kohustatud
· täielikult vastama nendega seotud tehniliste õigusaktide nõuetele ja kindlalt vastama neile kehtivatele tegutsemise tingimustele;
· rakendama oma volitusi sõltumatult ja erapooletult;
· koostama tehniliste eeskirjade ja õigusaktide kohaselt ettenähtud sertifikaate;
· teavitama pädevaid asutusi võimalikest ohtudest ja tegema nimetatu vältimiseks nendega koostööd.

Artikkel 9
Vastastikuse tunnustamise klausel
1. I lisas esitatud otstarbel kasutatavaid tööstuslikult töödeldud kummitooteid, mis on seaduslikult turustatavad muus Euroopa Liidu liikmesriigis või Türgis või on pärit Euroopa Majanduspiirkonna (EMP) lepinguga ühinenud Euroopa Vabakaubanduse Assotsiatsiooni (EFTA) riigist või selles seaduslikult turustatavad, peetakse otsuse sätetele vastavaks. 
Kuni 18. aprillini 2020 kohaldatakse otsuse sätete rakendamise suhtes Euroopa Parlamendi ja nõukogu 9. juuli 2008. aasta määrust (EÜ) nr 764/2008, milles sätestatakse menetlused seoses teatavate riiklike tehniliste eeskirjade kohaldamisega teises liikmesriigis seaduslikult turustatavate toodete suhtes ja tunnistatakse kehtetuks otsus nr 3052/95/EÜ (ELT L 218, 13.8.2008, lk 21), ning alates 19. aprillist 2020 kohaldatakse 19. märtsi 2019. aasta määrust (EL) 2019/515, mis käsitleb teises liikmesriigis seaduslikult turustatavate kaupade vastastikust tunnustamist.
2. Lõikes 1 sätestatut piiramata lastakse töödeldud kummitooted takistusteta Kreeka turule, kui need pakuvad otsuses sätestatuga tõendatult võrdväärseid toimivustasemeid ja kui need vastavad ELi õigusaktide sätetele.

Artikkel 10
Karistused
1. Kuue (6) kuu jooksul alates otsuse jõustumisest ei tohi otsuse sätetele mittevastavaid I lisas esitatud otstarbel kasutamiseks ette nähtud töödeldud kummitooteid Kreeka turule lasta.
2. REACH- ja CLP-määruse (mille puhul kehtivad erisätted) rikkumisega seotud juhtude puhul on meetmete võtmise ja haldustrahvide kohaldamise eest vastutav asutus riiklik kesklabor. 
3. Kui ettevõtja kohustusi ei järgita, määrab tööstuse peasekretariaat trahvid.
4. Mis tahes meetmed, mida riiklik kesklabor REACH- ja CLP-määruse rikkumise puhul võtab, ei vähenda lisameetmeid ega haldus- ega finantstrahve, mida kohaldab tööstuse peasekretariaat tema pädevusvaldkonda kuuluvatele sätetele mittevastamise eest.
5. Koostöös pädevate turujärelevalveasutustega parandusmeetmete võtmata jätmisest teatatakse asjaomaste ettevõtjate kriminaalvastutusele võtmise uurimiseks pädevatele kohtuasutustele.

Artikkel 11
[bookmark: _GoBack]Uuringud – tehnika areng
1. Otsuse jõustumisest alates võib tööstuse peasekretariaat ette näha teadusuuringute tegemist, et hinnata artiklis 1 viidatud toodete kasutamise mõju ja ohte, võttes arvesse nimetatud toodete kasutamise eritingimusi (materjalide vananemine, hooldusmeetod, ilmastikutingimused eelkõige kõrgete temperatuuride ja niiskusega perioodidel jne).
Samalaadseid uuringuid võib teha ka uuenduslike toodete turule viimise ja/või pideva tehnika arenguga toodete kohandamise kontekstis.
2. Nimetatud uuringute tulemusi hinnatakse ja need moodustavad võimalike ohtude ärahoidmiseks võetavate meetmete aluse (kui need ei ole ELi kehtivate õigusaktidega vastuolus).

Artikkel 12
Üleminekusätted
1. I lisas esitatud otstarbel kasutatavate töödeldud kummitoodete tootjad ja importijad on kohustatud hankima kuue (6) kuu jooksul otsuse sätete jõustumisest nende jaoks ette nähtud vastavussertifikaadid. Sertifikaadid lisatakse artiklis 4 nimetatud kinnitusele.
2. Kuue (6) kuu jooksul otsuse sätete jõustumisest on I lisas esitatud otstarbel kasutatavate töödeldud kummitoodete tootjad ja importijad kohustatud esitama pädevatele turujärelevalveasutustele tõendid otsuse nõuetele vastavuse kohta.
3. Enne otsuse vastuvõtmist välja antud keskkonnajuhtimise või kvaliteedijuhtimise sertifikaadid või muud sertifikaadid ja tunnistused töötlemise protsesside või artiklis 1 nimetatud toodetele esitatavatele nõuetele vastavuse kohta ei kehti.
4. Nimetatud kohustustest jäetakse välja I lisa kohaldamisalasse kuuluvad töödeldud kummitooted, mis on juba paigaldatud või kasutuses ja mida käitati juba enne selle otsuse jõustumist.

Artikkel 13
Jõustumine
1. Käesolev otsus jõustub Kreeka valitsuse ametlikus väljaandes avaldamise päeval.
2. Käesolevale dokumendile lisatud lisad moodustavad otsuse osa.
3. Käesolev otsus avaldatakse Kreeka valitsuse ametlikus väljaandes.

Ateena, 3. september 2020

I LISA


Otsuse kohaldamisalasse kuuluvad tooted


1. Töödeldud kummist põrandaplaadid järgmise jaoks: 

· sisemänguväljakud,

· õuemänguväljakud,

· koolid,

· võimlad,

· spordirajatised jne.


2. Spordirajatistes kasutatavad sünteetilised kummist pinnakatted: 

· jooksuradade täidised ja

· kunstmuru kummist aluskihid.


3. Turule lastavad töödeldud kummitooted, nt

· mänguasjad ja lastehoiutooted,

· spordivarustus, nt jalgrataste käepidemed, golfikepid, reketid,

· majapidamisseadmed, lapsevankrid, laste kõndima õppimise vahendid,

· majapidamistööriistad,

· riietus, jalatsid, kindad ja spordiriietus,

· kellarihmad, käevõrud, maskid, juukseaksessuaarid.

II LISA
Tööstuslikult töödeldud kummitoodetele esitatavad nõuded

	Nõuded
	Nõuete täitmine

	
1. I lisas esitatud otstarbel kasutatavad töödeldud kummitooted

1.1. peavad vastama sektori asjaomastele tehnilistele kirjeldustele ja standarditele;

1.2. peavad vastama määruse (EÜ) nr 1907/2006 (REACH-määrus) (kehtival kujul) sätetele;

1.3. peavad vastama mis tahes kohaldatava õigusakti erinõuetele.

	
I lisas esitatud otstarbel kasutatavaid töödeldud kummitooteid hinnatakse, kasutades

· makroskoopilist uurimist,

· laborikatseid (mehaanilised, füüsilised ja keemilised katsed), 
mis on kehtestatud tootja kvaliteedijuhtimissüsteemis kooskõlas IV lisaga.

Laborikatsed tuleb teha standardi ISO/IEC 17025 kohaselt akrediteeritud laboris.

	
2. I lisas nimetatud toodete tootmiseks kasutatavad kummid ja muud materjalid

2.1. peavad vastama sektori asjaomastele tehnilistele kirjeldustele ja standarditele;

2.2. peavad vastama kohaldatavatele keskkonna õigusaktidele, kui tegemist on ringlusse võetud kummidega (kooskõlas direktiivi 2008/98/EÜ (kehtival kujul) III lisa ja määruse (EÜ) nr 850/2004 IV lisaga).

	

· Kummi ja muude sisendmaterjalide heakskiitmise ja tagasilükkamise kriteeriumid tuleb sätestada kooskõlas IV lisaga kvaliteedijuhtimissüsteemi menetluste käsiraamatus.


· Kummi ja töödeldud kummitoodete käitlemisega tegelevad töötajad peavad asjakohaste menetluste kohaldamiseks olema saanud asjakohase koolituse.

III LISA

Kinnitus 
otsuse artikli 4 kohaselt

	1
	
Äriühingu nimi:
Aadress:
Kontaktandmed:


	2

	
Standard või tehniline kirjeldus, millele valmis töödeldud kummitoode vastab:



	3
	
a) Partii/veose number:

b) Veose kaal (kg), 
ruumala (m3), kogus (tk):


	4
	
Kvaliteedijuhtimissüsteemi rakendamine 

IV lisas nimetatud tehniliste nõuete täitmine: 

Standardi ISO 9001:2015 nõuete täitmine:


	5
	
Lähetatav kaup on ette nähtud kasutamiseks vaid 
(nimetada ettenähtud kasutusotstarve) 


	6
	
Vastutava isiku allkiri 

Nimi ja perekonnanimi:

Kuupäev:

Allkiri:

IV LISA

Kvaliteedijuhtimise süsteem

1. Töödeldud kummitoodete tootja rakendatav kvaliteedijuhtimissüsteem peab hõlmama iga järgmise aspekti dokumenteeritud menetluste jada:
1.1. II lisa punktis 1 sätestatud nõuete täitmiseks ette nähtud kriteeriumide rakendamine ja tulemuste registreerimine; 
1.2. II lisa punktis 2 sätestatud nõuete täitmiseks ette nähtud kriteeriumide rakendamine ja tulemuste registreerimine;
1.3. tootmise käigus tekkivate jäätmete käitlemine;
1.4. kliendi rahulolu hindamise meetodi järgimine;
1.5. jälgitavussüsteemi rakendamine;
1.6. korrakohase ladustamissüsteemi rakendamine;
1.7. töötajate koolitamine;
1.8. mittenõuetekohaste toodete käitlemine;
1.9. kaebuste kohta teabe säilitamine;
1.10. kvaliteedijuhtimissüsteemi läbivaatamine, taasanalüüsimine ja täiustamine.

2. Kvaliteedijuhtimissüsteemi vastavust kontrollib kolmas pool, nt sõltumatu vastavushindamisasutus. 

3. Kvaliteedijuhtimissüsteemi vastavust kontrollitakse iga kolme aasta tagant, aga kui tootmismeetodeid ja -tehnikaid muudetakse, tuleb nende kohta kohe kontroll teha.


V LISA

TÖÖDELDUD KUMMITOODETE TOOTJATE TEAVITAMISEKS ETTE NÄHTUD SOOVITUSLIK STANDARDITE JA TEHNILISTE KIRJELDUSTE NIMEKIRI[footnoteRef:1] [1:  Kasutatakse standardite ajakohastatud versioone.] 

Nimekirja täiendatakse uute Euroopa Standardikomitee standarditega, mis on seotud otsuse eesmärgiga[footnoteRef:2]. [2:  Mandaat M/556, C(2017) 2926 final.] 

	CEN/TS 14243
	Rehvijäätmetest toodetud materjalid. Mõõtmete ja lisandite alusel liigitamine ning mõõtmete ja lisandite määramise meetodid

	EN 14243-1
	Rehvijäätmetest toodetud materjalid. Osa 1. Mõõtmete ja lisandite määramise meetoditega seotud üldmõisted

	EN 14243-2
	Rehvijäätmetest toodetud materjalid. Osa 2. Graanulid ja pulbrid. Osakeste suuruse jaotuse ja lisandite, sh vaba terase ja vaba tekstiili sisalduse määramise meetodid

	EN 14243-3
	Rehvijäätmetest toodetud materjalid. Osa 3. Rehvipuru, -hake ja -laastud. Tükkide, sh eenduvate osade mõõtmete määramise meetodid

	PAS 107
	Avalikkusele kättesaadav tehniline kirjeldus, kuidas toota ja ladustada peenestatud rehvimaterjale

	PAS 108 
	Ehituses kasutatavate pallidesse pressitud rehvijäätmete tootmise tehniline kirjeldus

	ELOT EN 1176-1
	Mänguväljaku seadmed ja aluspind. Osa 1.
Üldised ohutusnõuded ja katsemeetodid

	ELOT EN 1176-7
	Mänguväljaku seadmed ja aluspind. Osa 7. Juhised paigaldamise, ülevaatuse, hooldamise ja kasutamise kohta

	ELOT EN 1177
	Lööki nõrgendav mänguväljaku aluspinnakate. Katsemeetodid löögi nõrgendamise kindlaksmääramiseks

	ELOT EN 71-3
	Mänguasjade ohutus. Osa 3: Teatud elementide migratsioon

	ELOT EN 14877
	Õuespordiväljakute sünteetilised pinnakatted. Tehniline kirjeldus

	DIN 18035-6 
	Kummist sünteetiliste pinnakatete raskmetallisisalduse keskkonnanõuded

	ELOT EN 15330-1
	Spordiväljakute pinnakatted. Peamiselt õues kasutamiseks ette nähtud sünteetilise murukamaraga ja nõelperforeeritud pinnakatted. Osa 1. Jalgpalli, hoki, ragbiliidu trennide, tennise ja mitme spordiala puhul kasutamise jaoks ette nähtud sünteetilise muruga pinnakatete spetsifikatsioon

	DIN 18035-6
	Kummist sünteetiliste pinnakatete raskmetallisisalduse keskkonnanõuded

	 DIN 18035-7
	 Spordiväljakud. Osa 7. Kunstmuruväljakud 

	EN 15330-1 
	Spordiväljakute pinnakatted. Peamiselt õues kasutamiseks ette nähtud sünteetilise murukamaraga ja nõelperforeeritud pinnakatted

	EN 933-1 
	Täitematerjalide geomeetriliste omaduste katsed. Osa 1. Osakeste suuruse jaotuse määramine – sõelumismeetod

	EN 14955 
	Spordiväljakute pinnakatted. Õuespordiväljakute lahtiste mineraalsete pinnakatete koostise ja osakeste kuju määramine

	EN 1097-3 
	Täitematerjalide mehaaniliste ja füüsikaliste omaduste katsed. Osa 3. Mahumassi ja poorsuse määramine

	EN 14836 
	Õuespordiväljakute sünteetilised pinnakatted. Vastupidavus kunstlikele ilmastikutingimustele.

	DIN 18035-7 
	Spordiväljakud. Osa 7. Kunstmuruväljakud, keskkonnatingimuste sobivuse määramine

	NF P90-112
	Spordiväljakud. Õuespordiväljakute lahtised mineraalsed pinnakatted. Ehitustingimused

